Gå om bord i Tusindårsfalken og drag af sted til en fjern, fjern galakse i "Solo: A Star Wars Story", et episk actioneventyr om galaksens mest elskelige slubbert. Under sine dristige eskapader i en farefuld forbryderverden bliver Han Solo venner med sin kommende andenpilot, den bomstærke Chewbacca, og møder den berygtede hasardspiller Lando Calrissian på en rejse, der kridter banen op for en af Star Wars-sagaens mest usandsynlige helte. Stjernebesætningen består af Alden Ehrenreich, Woody Harrelson, Emilia Clarke, Donald Glover, Thandie Newton, Phoebe Waller-Bridge og Paul Bettany. Ron Howard har instrueret“ Solo: A Star Wars Story”, og Kathleen Kennedy, Allison Shearmur og Simon Emanuel har været producere. Lawrence Kasdan, Jason McGatlin, Phil Lord og Christopher Miller har fungeret som executive producere. Lawrence og Jonathan Kasdan har skrevet manuskriptet. Kilde: Walt Disney Company Nordic